*A rendelet tervezet elfogadásához*

*a Mötv. 50. §-a alapján* ***minősített*** *többség szükséges,*

*az előterjesztés* ***nyilvános ülésen tárgyalható****!*

*135. számú előterjesztés*

Bátaszék Város Önkormányzat Képviselő-testületének 2018. május 30-án

16,00 órakor megtartandó ülésére

*Javaslat egyes önkormányzati rendeletek módosítására*

|  |
| --- |
| **Előterjesztő:** Kondriczné dr. Varga Erzsébet jegyző  **Készítette** : Kondriczné dr. Varga Erzsébet jegyző    **Törvényességi ellenőrzést végezte:** Takácsné Gehring Mária  aljegyző  **Tárgyalja:**  PG Bizottság: 2018. 05. 29.  Szociális Bizottság: 2018. 05. 29.  KOIS Bizottság: 2018. 05. 28. |

**Tisztelt Képviselő-testület!**

Általános indokolás:

2018. január 1-jén lépett hatályba az általános közigazgatási rendtartásról szóló 2016. évi CL. törvény (továbbiakban: Ákr.), melynek 142. §-a hatályon kívül helyezte a közigazgatási hatósági eljárás és szolgáltatás általános szabályairól szóló 2004. évi CXL. törvényt (továbbiakban: Ket.). Felülvizsgáltuk a Bátaszék Város Önkormányzatának Képviselő- testülete által megalkotott, hatályos önkormányzati rendeleteket annak érdekében, hogy a rendeletekben szereplő Ket. hivatkozásokat a hatályos jogszabályi hivatkozásokra cseréljük.

Fentiekre tekintettel négy önkormányzati rendelet módosítására teszünk javaslatot:

1. A szociális igazgatás és szociális ellátások helyi szabályozásáról szóló 2/2015. (II. 27.)önkormányzati rendelet
2. A közterületek elnevezésével, valamint a házszám-megállapítással kapcsolatos szabályokról szóló 16/2013. (VI. 24.) önkormányzati rendelet
3. Az önkormányzat tulajdonában lévő helyi közutak és közművek építéséhez kapcsolódó hozzájárulásról szóló 5/2011. (III. 21.) önkormányzati rendelet
4. A közösségi együttélés alapvető szabályairól és megsértésük jogkövetkezményeirőlszóló4/2016. (III. 5.) önkormányzati rendelet.

Részletes indokolás:

**1. A szociális igazgatás és szociális ellátások helyi szabályozásáról szóló 2/2015. (II. 27.) önkormányzati rendelet**

A rendelet 4. §-a az eljárási szabályok háttér jogszabályaként jelölte meg a Ket. rendelkezéseinek alkalmazását. A szövegcserés módosítással a jövőben az Ákr. rendelkezéseinek alkalmazását írja elő a rendelet.

A rendelet 6. § (6) bekezdése a Ket. vonatkozó rendelkezésére hivatkozással szabályozta a kérelmező valótlan adatszolgáltatása esetén alkalmazandó eljárásrendet, melyet szövegcserés módosítással az Ákr. hatályos rendelkezésére hivatkozással szabályozunk.

**2. A közterületek elnevezésével, valamint a házszám-megállapítással kapcsolatos szabályokról szóló 16/2013. (VI. 24.) önkormányzati rendelet**

A rendelet 16. § (1) bekezdése az eljárásrend háttér jogszabályaként jelölte meg a Ket. rendelkezéseinek alkalmazását. A szövegcserés módosítással a jövőben az Ákr. rendelkezéseinek alkalmazását szabályozza a rendelet.

**3. Az önkormányzat tulajdonában lévő helyi közutak és közművek építéséhez kapcsolódó hozzájárulásról szóló 5/2011. (III. 21.) önkormányzati rendelet**

A rendelet 11. § (3) bekezdése az eljárási szabályok háttér jogszabályaként jelölte meg a Ket. rendelkezéseinek alkalmazását. A szövegcserés módosítással a jövőben az Ákr. rendelkezéseinek alkalmazását írja elő a rendelet.

**4. A közösségi együttélés alapvető szabályairól és megsértésük jogkövetkezményeiről szóló 4/2016. (III. 5.) önkormányzati rendelet**

A rendelet 3. § (3) bekezdése a bírság mértékének meghatározásakor alkalmazandó Ket. hivatkozást tartalmazta. A bírság kiszabásánál mérlegelendő körülményeket az Ákr. helyett azonban a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvény (továbbiakban: Ksztv.) szabályozza, így a szövegcserés módosítással ezen hivatkozás került a rendelet szövegébe.

A rendelet 3. § (4) bekezdésében a bírság behajtására korábban a Ket. szabályait kellett alkalmazni. 2018. január 1.-jétől azonban az erre vonatkozó rendelkezéseket nem az Ákr., hanem az adóhatóság által foganatosítandó végrehajtási eljárásokról szóló 2017. évi CLIII. törvény tartalmazza, így a továbbiakban ezt szabályozza a rendelet.

A rendelet 4. § (1) bekezdése és 6. § (1) bekezdése az eljárások háttér jogszabályaként jelölte meg a Ket. rendelkezéseinek alkalmazását. A szövegcserés módosítással a jövőben az Ákr. rendelkezéseinek alkalmazását írja elő a rendelet.

A rendelet 6. § (3) bekezdése a szabályok be nem tartójával szemben a hatósági ellenőrzés eredményeként a Ket. vonatkozó rendelkezései alapján felhívás kibocsátását tette korábban lehetővé. 2018. január 1-jétől a Ksztv. szabályozza a hatósági ellenőrzés befejezéseként alkalmazható jogkövetkezményeket, így a módosítás is ezt tartalmazza.

Mindezek alapján javasolom az alábbi rendelet tervezet elfogadását.

**HATÁSVIZSGÁLAT**

**egyes önkormányzati rendeletek az általános közigazgatási rendtartásról szóló törvénynek való megfelelés érdekében történő módosításáról szóló önkormányzati rendelet-tervezethez**

A rendeletek módosítását magasabb szintű jogszabályváltozás indokolja.

**Társadalmi-gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** magasabb szintű jogszabálynak való megfelelés

**A jogalkotás elmaradásának következményei:** a kormányhivatal törvényességi felhívással élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**A rendelet-tervezetet véleményeztetési kötelezettség:** valamennyi bizottság véleményezi

*BÁTASZÉK Város Önkormányzat Képviselő-testületének*

/2018.(V. 31.) önkormányzati r e n d e l e t –t e r v e z e t e

**egyes önkormányzati rendeletek az általános közigazgatási rendtartásról szóló törvénynek való megfelelés érdekében történő módosításáról**

Bátaszék Város Önkormányzatának Képviselő-testülete a Magyarország Alaptörvénye 32. cikk (2) bekezdésében kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva a következőket rendeli el

1. **§ (1)** A szociális igazgatás és szociális ellátások helyi szabályozásáról szóló 2/2015. (II. 27.)önkormányzati rendelet (továbbiakban: Szociális Rendelet) 4. §-ában „a közigazgatási hatósági eljárás és szolgáltatás általános szabályairól szóló 2004. évi CXL. tv. (a továbbiakban: Ket.)” szövegrész helyébe „az általános közigazgatási rendtartásról szóló 2016. évi CL. törvény (a továbbiakban: Ákr.)” szövegrész lép.

**(2)** A Szociális Rendelet 6. § (6) bekezdésében „a Ket. 51. § (5)” szövegrész helyébe „az Ákr. 64. (2)” szövegrész lép.

1. **§** A közterületek elnevezésével, valamint a házszám-megállapítással kapcsolatos szabályokról szóló 16/2013. (VI. 24.) önkormányzati rendelet 16. § (1) bekezdésében „a közigazgatási hatósági eljárás és szolgáltatás általános szabályairól szóló 2004. évi CXL. törvény” szövegrész helyébe „az általános közigazgatási rendtartásról szóló 2016. évi CL. törvény” szövegrész lép.
2. **§** Az önkormányzat tulajdonában lévő helyi közutak és közművek építéséhez kapcsolódó hozzájárulásról szóló 5/2011. (III. 21.) önkormányzati rendelet 11. § (3) bekezdésében „a közigazgatási hatósági eljárás és szolgáltatás általános szabályairól szóló 2004. évi CXL. törvény” szövegrész helyébe „az általános közigazgatási rendtartásról szóló 2016. évi CL. törvény” szövegrész lép.
3. **§ (1)** A közösségi együttélés alapvető szabályairól és megsértésük jogkövetkezményeirőlszóló4/2016. (III. 5.) önkormányzati rendelet (továbbiakban: Rendelet) 3. § (3) bekezdésében „a hatósági ellenőrzést a közigazgatási hatósági eljárás és szolgáltatás általános szabályairól szóló 2004. évi CXL. törvényben (a továbbiakban: Ket.) 94/A. § (1) bekezdése” szövegrész helyébe „a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvény (továbbiakban: Ksztv.) 3. § (1) bekezdése” szövegrész lép.

**(2)** A Rendelet3. § (4) bekezdésében „a Ket. szabályai” szövegrész helyébe „az adóhatóság által foganatosítandó végrehajtási eljárásokról szóló 2017. évi CLIII. törvény rendelkezései” szövegrész lép.

**(3)** A Rendelet 4. § (1) bekezdésében „a közigazgatási hatósági eljárás és szolgáltatás általános szabályairól szóló 2004. évi CXL. törvény (a továbbiakban: Ket.)” szövegrész helyébe „az általános közigazgatási rendtartásról szóló 2016. évi CL. törvény (továbbiakban: Ákr.)” szövegrész lép.

**(4)** A Rendelet 6. § (1) bekezdésében „a Ket.-ben” szövegrész helyébe „az Ákr.-ben” szövegrész lép.

**(5)** A Rendelet 6. § (3) bekezdése helyébe a következő rendelkezés lép:

„(3) A szabályok be nem tartójával szemben a hatósági ellenőrzés befejezéseként a jegyző alkalmazhatja a Ksztv. 2. § (1) bekezdésében meghatározott jogkövetkezményeket.”

**5. §** E rendelet *2018. június 1-jén* lép hatályba.

***B á t a s z é k* ,** 2018. május 30.

**Dr. Bozsolik Róbert Kondriczné dr. Varga Erzsébet**

polgármester  jegyző

A rendelet 2018. május 31-én kihirdetve!

Kondriczné dr. Varga Erzsébet

jegyző